สปส.พุ่งเป้าลงทุนโครงการรัฐ
ประกันสังคมตั้งเป้าลงทุนในโครงสร้างพื้นฐาน-อสังหาฯ หวังผลตอบแทน 6-8% หลังจากปีก่อนได้ผลตอบแทน 5%
20 ก.พ. 2558

ประกันสังคมตั้งเป้าลงทุนในโครงสร้างพื้นฐาน-อสังหาฯ หวังผลตอบแทน 6-8% หลังจากปีก่อนได้ผลตอบแทน 5%
นายวิน พรหมแพทย์ หัวหน้ากลุ่มงานลงทุน และรองโฆษกสำนักงานประกันสังคม (สปส.) เปิดเผยว่า ปี 2558 คาดว่าการลงทุนจะมีผลตอบแทนเงินปันผล 6-8% ต่อปี โดยยังเน้นการลงทุนในตราสารหนี้ภาครัฐ เพื่อสนับสนุนการพัฒนาโครงสร้างพื้นฐานของประเทศ และเพิ่มการลงทุนในหลักทรัพย์ทางเลือกที่ลงทุนในอสังหา ริมทรัพย์และโครงสร้างพื้นฐาน ส่วนการลงทุนในหุ้นไทยยังจำกัดกรอบไว้ที่ 8-12% โดยรอจังหวะลงทุนเพื่อระดับราคาปรับตัวลงและเน้นหุ้นปันผลดี คาดหวังดอกผลการลงทุน 4.8 หมื่นล้านบาท
สำหรับปี 2557 กองทุนประกันสังคมมีเงินลงทุนรวม 1.25 ล้านล้านบาท โดยสามารถบริหารกองทุนให้เกิดดอกผลจากการลงทุน (นับเฉพาะผลตอบแทนที่รับรู้แล้ว) จำนวน 46,492 ล้านบาท ประกอบด้วย ดอกเบี้ยและกำไรจากการขายตราสารหนี้ 37,165 ล้านบาท และเงินปันผลและกำไรจากการขายหุ้น 9,327 ล้านบาท อัตราผลตอบแทนจากการลงทุน 5.34% ตามมาตรฐานบัญชี 105 และ 8.92% ตามมาตรฐานบัญชี 106สำหรับพอร์ตการลงทุนในปี 2557 แบ่งเป็น พันธบัตรและตรา สารหนี้ในประเทศ 1.1 ล้านล้านบาท ให้ผลตอบแทนเฉลี่ย 3.82% ต่อปี ลดลงจากปีก่อนเล็กน้อย ตามแนวโน้มดอกเบี้ยเงินฝากและพันธบัตรที่ปรับลดลง ขณะที่มีการลงุทนหุ้นในประเทศ 1.1 แสนล้านบาท ผลตอบแทน 18.5% สูงกว่าดัชนี SET100 ที่มีผลตอบแทน 0.3% ทั้งนี้พอร์ตหุ้นของ สปส. ให้ผลตอบแทนเฉลี่ย 10 ปีย้อนหลัง 14.9% ต่อปี สูงกว่าดัชนี SET100 ที่ 2.3% ต่อปี
ด้านการลงทุนในต่างประเทศ วงเงินรวม 3.5 หมื่นล้านบาท ปรากฏว่า ให้ผลตอบแทนดีกว่าที่คาด โดยกองทุนตราสารหนี้ต่างประเทศให้ผลตอบแทนเฉลี่ย 5.2% กองทุนหุ้นต่างประเทศ 11.3% และการลงทุนทางเลือก ได้แก่ กองทุนรวมอสังหาริมทรัพย์ กองทรัสต์เพื่อการลงทุนในอสังหาริมทรัพย์ และกองทุนรวมโครงสร้างพื้นฐาน ให้ผลตอบแทนเงินปันผลเฉลี่ย 7.2% คิดเป็นเงินปันผลรวม 780 ล้านบาท
ทั้งนี้ เงินลงทุน 1.25 ล้าน ล้านบาท แบ่งเป็นเงินต้นที่นายจ้าง ลูกจ้าง และรัฐบาลสมทบหลัง หักค่าใช้จ่ายสิทธิประโยชน์ 883,145 ล้านบาท และเป็นดอกผลสะสม 368,714 ล้านบาท คิดเป็นผลตอบแทนเฉลี่ยตั้งแต่ตั้งกองทุน 7.14%